CELEX: 32016D1775
Language: da
Date: 2016-10-04 00:00:00
Title: Kommissionens gennemførelsesafgørelse (EU) 2016/1775 af 4. oktober 2016 om ændring af beslutning 93/195/EØF ved at tilføje Qatar til listen over tredjelande, hvorfra medlemsstaterne tillader genindførsel til Unionen af registrerede heste, som været midlertidigt udført i en periode på højst 90 dage for at deltage i internationale gruppeløb (meddelt under nummer C(2016) 6270) (EØS-relevant tekst)

6.10.2016   
            
            
               DA
            
            
               Den Europæiske Unions Tidende
            
            
               L 271/9
            
         KOMMISSIONENS GENNEMFØRELSESAFGØRELSE (EU) 2016/1775
   af 4. oktober 2016
   om ændring af beslutning 93/195/EØF ved at tilføje Qatar til listen over tredjelande, hvorfra medlemsstaterne tillader genindførsel til Unionen af registrerede heste, som været midlertidigt udført i en periode på højst 90 dage for at deltage i internationale gruppeløb
   
      
         (meddelt under nummer C(2016) 6270)
      
   
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 2009/156/EF af 30. november 2009 om dyresundhedsmæssige betingelser for enhovede dyrs bevægelser og indførsel af enhovede dyr fra tredjelande (1), særlig artikel 12, stk. 1 og 4, artikel 16, stk. 2, og artikel 19, litra a) og b), og
   ud fra følgende betragtninger:
   
               (1)
            
            
               I direktiv 2009/156/EF er der fastsat dyresundhedsmæssige betingelser for indførsel af levende dyr af hestefamilien til Unionen. Det bemyndiger Kommissionen til at angive de særlige dyresundhedsmæssige betingelser, der gælder, når registrerede enhovede dyr genindføres til Unionen efter at have været midlertidigt udført til særlige formål.
            
         
               (2)
            
            
               Ved Kommissionens beslutning 2004/211/EF (2) er der fastsat en liste over tredjelande og dele heraf, hvorfra medlemsstaterne tillader genindførsel af registrerede heste efter midlertidig udførsel og opdeler disse lande i særlige sundhedskategorier.
            
         
               (3)
            
            
               Ved Kommissionens beslutning 93/195/EØF (3) fastsættes de dyresundhedsmæssige betingelser og betingelser for udstedelse af sundhedscertifikat for genindførsel af registrerede heste, efter at de har været midlertidigt udført til tredjelande, der er opført med henblik herpå i beslutning 2004/211/EF. For at registrerede heste efterfølgende kan deltage i internationale gruppeløb i tredjelande, der er opdelt i forskellige sundhedskategorier, indeholder bilag VIII til beslutning 93/195/EØF et sundhedscertifikat for genindførsel af registrerede heste, som har været midlertidigt udført i en periode på højst 90 dage, og som har deltaget i internationale gruppeløb i Australien, Canada, USA, Hong Kong, Japan, Singapore eller De Forenede Arabiske Emirater.
            
         
               (4)
            
            
               Qatar er opført i bilag I til beslutning 2004/211/EF for genindførsel af registrerede heste, efter at de har været midlertidigt udført og er opført i sundhedskategori E i bilaget og i bilag I til beslutning 93/195/EØF.
            
         
               (5)
            
            
               I april 2016 anmodede Qatar om optagelse på listen over tredjelande i bilag VIII til beslutning 93/195/EØF sammen med Australien, Canada, USA, Hong Kong, Japan, Singapore og De Forenede Arabiske Emirater og gav de nødvendige garantier til sikring af adskillelse af registrerede heste fra Unionen, som deltager i internationale gruppeløb, fra heste af lavere sundhedsstatus.
            
         
               (6)
            
            
               Beslutning 93/195/EØF bør derfor ændres.
            
         
               (7)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE AFGØRELSE:
   Artikel 1
   I beslutning 93/195/EØF foretages følgende ændringer:
   
               (1)
            
            
               Artikel 1, ottende led, affattes således:
               
                           »—
                        
                        
                           har deltaget i internationale gruppeløb i Australien, Canada, USA, Hong Kong, Japan, Singapore, De Forenede Arabiske Emirater eller Qatar og opfylder betingelserne i et sundhedscertifikat i overensstemmelse med modellen i bilag VIII til denne beslutning,«
                        
                     
         
               (2)
            
            
               Bilag VIII erstattes af teksten i bilaget til nærværende afgørelse.
            
         Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 4. oktober 2016.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EUT L 192 af 23.7.2010, s. 1.
   
      (2)  Kommissionens beslutning 2004/211/EF af 6. januar 2004 om listen over tredjelande og dele af tredjelande, hvorfra medlemsstaterne tillader import af levende dyr af hestefamilien samt sæd, æg og embryoner fra dyr af hestefamilien, og om ændring af beslutning 93/195/EØF og 94/63/EF (EUT L 73 af 11.3.2004, s. 1).
   
      (3)  Kommissionens beslutning 93/195/EØF af 2. februar 1993 om dyresundhedsmæssige betingelser og udstedelse af sundhedscertifikat ved genindførsel af heste, der er registreret med henblik på væddeløb, konkurrencer og kulturelle arrangementer, efter midlertidig udførsel (EFT L 86 af 6.4.1993, s. 1).
   
      BILAG
      
         
            »BILAG VIII
            
               SUNDHEDSCERTIFIKAT
            
            for genindførsel til Unionen af registrerede heste, som har deltaget i internationale gruppeløb i Australien, Canada, USA, Hongkong, Japan, Singapore, De Forenede Arabiske Emirater eller Qatar, efter midlertidig udførsel i en periode på højst 90 dage
            Certifikatets nr. …
            Afsenderland: AUSTRALIEN (1), CANADA (1), USA (1), HONGKONG (1), JAPAN (1), SINGAPORE (1), DE FORENEDE ARABISKE EMIRATER (1), QATAR (1)
            
            Ansvarligt ministerium: …
            (indsæt ministeriets navn)
            I.   Identifikation af hesten
            
            
                        a)
                     
                     
                        Identifikationsdokumentets nummer: …
                     
                  
                        b)
                     
                     
                        Attesteret af: …
                        (den kompetente myndigheds navn)
                     
                  II.   Hestens oprindelse og bestemmelse
            
            Hesten afsendes fra: …
            (afsendelsessted)
            til: …
            (bestemmelsessted)
            pr. fly: …
            (angiv rutenummer)
            Afsenders navn og adresse: …
            Modtagers navn og adresse: …
            III.   Sundhedsoplysninger
            
            Undertegnede embedsdyrlæge bekræfter, at ovennævnte hest opfylder følgende betingelser:
            
                        a)
                     
                     
                        Den kommer fra et tredjeland, hvor følgende sygdomme er anmeldelsespligtige: afrikansk hestepest, dourine, snive, hesteencephalomyelitis (af alle typer, herunder også venezuelansk hesteencephalomyelitis), equin infektiøs anæmi, vesikulær stomatitis, rabies og miltbrand.
                     
                  
                        b)
                     
                     
                        Den er blevet undersøgt i dag og udviser ingen kliniske tegn på sygdom (2)
                        
                     
                  
                        c)
                     
                     
                        Den skal ikke aflives ifølge et nationalt program for udryddelse af infektiøse eller kontagiøse sygdomme.
                     
                  
                        d)
                     
                     
                        Siden den ankom til afsenderlandet eller, i tilfælde af officiel regionalisering ifølge EU-lovgivningen, en del af afsenderlandets område (3), har den været anbragt på bedrifter under veterinært tilsyn og været opstaldet separat uden at komme i kontakt med dyr af hestefamilien med lavere sundhedsstatus, undtagen under væddeløb.
                     
                  
                        e)
                     
                     
                        Den kommer fra afsenderlandets område eller, i tilfælde af officiel regionalisering ifølge EU-lovgivningen, fra en del af afsenderlandets område, hvor:
                        
                                    i)
                                 
                                 
                                    der ikke har været tilfælde af venezuelansk hesteencephalomyelitis inden for de seneste to år
                                 
                              
                                    ii)
                                 
                                 
                                    der ikke har været tilfælde af dourine inde for de seneste seks måneder
                                 
                              
                                    iii)
                                 
                                 
                                    der ikke har været tilfælde af snive inden for de seneste seks måneder.
                                 
                              
                  
                        f)
                     
                     
                        Den kommer ikke fra afsenderlandets område eller fra en del af afsenderlandets område, der i henhold til EU-lovgivningen betragtes som smittet med afrikansk hestepest.
                     
                  
                        g)
                     
                     
                        Den kommer ikke fra en bedrift, der af dyresundhedsmæssige grunde var omfattet af et forbud, og den har ikke været i kontakt med dyr af hestefamilien fra en bedrift, som af dyresundhedsmæssige grunde var omfattet af et forbud med følgende betingelser:
                        
                                    i)
                                 
                                 
                                    Hvis ikke alle dyr af arter, som er modtagelige for en eller flere af de nedenfor nævnte sygdomme, var fjernet fra bedriften, varede forbuddet:
                                    
                                                —
                                             
                                             
                                                i tilfælde af hesteencephalomyelitis (af alle typer undtagen venezuelansk hesteencephalomyelitis) fra den dato, hvor de angrebne dyr blev aflivet eller fjernet fra bedriften
                                             
                                          
                                                —
                                             
                                             
                                                i tilfælde af equin infektiøs anæmi i tilstrækkeligt lang tid til, at der kan foretages to Coggins-test med tre måneders interval med negativt resultat af prøver, der er taget på de resterende dyr efter aflivning af de inficerede dyr
                                             
                                          
                                                —
                                             
                                             
                                                i tilfælde af vesikulær stomatitis seks måneder
                                             
                                          
                                                —
                                             
                                             
                                                i tilfælde af equin viral arteritis i seks måneder
                                             
                                          
                                                —
                                             
                                             
                                                i tilfælde af rabies én måned regnet fra det senest konstaterede tilfælde
                                             
                                          
                                                —
                                             
                                             
                                                i tilfælde af miltbrand 15 dage regnet fra det senest konstaterede tilfælde.
                                             
                                          
                              
                                    ii)
                                 
                                 
                                    Hvis samtlige dyr af arter, som er modtagelige for sygdommen, er blevet aflivet eller fjernet fra bedriften, er forbudsperioden 30 dage eller i tilfælde af miltbrand 15 dage fra den dato, hvor lokalerne efter destruktion eller fjernelse af dyrene blev rengjort og desinficeret.
                                 
                              
                  
                        h)
                     
                     
                        Den har, så vidt mig bekendt, ikke været i kontakt med dyr af hestefamilien, der er angrebet af infektiøs eller kontagiøs sygdom, i de sidste 15 dage.
                     
                  IV.   Oplysninger om ophold og karantæne:
            
            
                        a)
                     
                     
                        Hesten ankom til afsenderlandets område den … (4).
                     
                  
                        b)
                     
                     
                        Hesten ankom til afsenderlander fra en medlemsstat i Den Europæiske Union (1) eller fra … (1)
                            (5).
                     
                  
                        c)
                     
                     
                        Hesten ankom til afsenderlandet under dyresundhedsmæssige betingelser, der er mindst lige så strenge som dem, der er angivet i dette certifikat.
                     
                  
                        d)
                     
                     
                        Så vidt det kan konstateres og i henhold til vedlagte erklæring fra hestens ejer (1) eller dennes repræsentant (1), som udgør en del af certifikatet, har hesten ikke været uden for EU i en sammenhængende periode på 90 dage eller derover, inklusive datoen for den planlagte hjemkomst ifølge certifikatet, og den har ikke været uden for de ovennævnte lande.
                     
                  V.   Hesten vil blive transporteret i et transportmiddel, der i forvejen er rengjort og desinficeret med et desinfektionsmiddel, som er officielt godkendt i afsenderlandet, og transportmidlet er indrettet på en sådan måde, at fæces, strøelse eller foder ikke kan sive eller falde ud under transporten.
            VI.   Dette certifikat er gyldigt i 10 dage.
            
                        Dato
                     
                     
                        Sted
                     
                     
                        Embedsdyrlægens stempel og underskrift (6)
                        
                     
                  
                         
                     
                     
                         
                     
                     
                         
                     
                  
                        Navn med blokbogstaver og stilling
                     
                  ERKLÆRING
            Undertegnede …
            (angiv med blokbogstaver navnet på ejeren af ovenstående hest (1) eller ejerens repræsentant (1))
            erklærer følgende:
            
                        —
                     
                     
                        hesten vil blive sendt direkte fra afsendelsesstedet til bestemmelsesstedet uden at komme i kontakt med andre dyr af hestefamilien, som ikke har samme sundhedsstatus
                     
                  
                        —
                     
                     
                        hesten flyttes kun mellem faciliteter, der er godkendt for heste, der deltager i internationale gruppeløb i Australien, Canada, USA, Hongkong, Japan, Singapore, De Forenede Arabiske Emirater eller Qatar
                     
                  
                        —
                     
                     
                        hesten blev udført fra en EU-medlemsstat den … (4).
                     
                  …
            (sted, dato)
            …
            (Underskrift)
         
      
      
         (1)  Det ikke relevante overstreges.
      
         (2)  Certifikatet skal udstedes på den dag, hvor hesten indlades med henblik på forsendelse til Den Europæiske Union, eller på den sidste arbejdsdag før indladning.
      
         (3)  Kommissionens beslutning 2004/211/EF af 6. januar 2004 om listen over tredjelande og dele af tredjelande, hvorfra medlemsstaterne tillader import af levende dyr af hestefamilien samt sæd, æg og embryoner fra dyr af hestefamilien, og om ændring af beslutning 93/195/EØF og 94/63/EF (EUT L 73 af 11.3.2004, s. 1).
      
         (4)  Indsæt dato (dd/mm/åååå).
      
         (5)  Indsæt navn på det land, som hesten kom fra, og som skal være et af følgende lande: Australien, Canada, USA, Hongkong, Japan, Singapore, De Forenede Arabiske Emirater eller Qatar.
      
         (6)  Stemplet og underskriften skal have en farve, der afviger fra påtrykkets farve.«